Markan kieli

Markan kieli (myös dafing) on Burkina Fason ja Malin rajaseudulla asuvien markojen puhuma mandelainen kieli.

Kieltä puhutaan Boucle du Mouhounin alueella Burkina Fasossa sekä Bankassin piirin eteläosassa ja Tominianin piirin koilliosassa Malissa. Puhujamääräksi arvioitiin 1990-luvun alussa 200 000 Burkina Fasossa ja 25 000 Malissa. Markaa osaavat myös monet panat.

Marka kuuluu mandelaisten kielten manding-ryhmään, mutta se eroaa äänteistöltään huomattavasti bambaran yleiskielestä ja Burkina Fason djulasta. Markan murteet poikkeavat paljon toisistaan. Markaa lähellä on Sanin ympäristössä puhuttava marka-djalan, jota pidetään myös bambaran kielen murteena.

Lähteet

Burkina Fason kielet
Malin kielet
Mandelaiset kielet